**Sehla sa ho Faela sa Batho ka bomong sa 2023**

Ke sefe se setjha?

* **10 Phupu 2023 – Ho kgakotswe – Desheboto e mabapi le Dikgutliso tsa Lekgetho**

Mokgwatshebetso o bitswang SARS Online Query System o na le ho hotjha ho bitswang [Tax Return Status Dashboard](https://tools.sars.gov.za/sarsonlinequery/visualdashboard) e thusang Balefalekgetho, Baemedi ba Ngodisitsweng le Ditsebi tsa Lekgetho ka ho bona kgatelopele e entsweng mabapi le dikgutliso tsa Lekgetho tsa Batho ka Bomong, nnetefatso/oditi mmoho le tshebetso ya dipusetso.

Jwale o se o kgona ho lekola kgatelopele ya Kgutiso ya Lekgetho ya Motho ka Bomong ka mora hore o e nyehele. Tshebetso ena e tobile hore o dule o le sehlohlolong sa ditaba mme ha ho hlokehe hore o letsetse SARS Contact Centre kapa ho leba lekaleng la SARS.

* **1 Phupu 2023 – Lekola maemo a hao a auto-assessment**Balefalekgetho ba monyetleng wa ho fumana auto-assessment Sehleng sena sa ho Faela sa 2023 jwale ba ka lekola hore na ba se ba hlahlobilwe na ka tsela ya SARS Online Query Service, tobetsa mona.
* **Ho kenngwa ha lesedi la Mokga wa Boraro ka hara ITR12 e le boitokisetso ba ho bulwa ha Sehla sa ho Faela sa 2023**Ka kopo ela hloko hore jwalo ka karolo ya boitokisetso ba ho bulwa ha Sehla sa Kgutiso ya Lekgetho la Motho ka Bomong ka Phupu 2023, ho tloha ka la 2 Phupu 2023 ho fihela ho bulwa Sehla sa ho Faela, ho na le kgonahalo ya hore data e tla beng e hlahella dikgutlisong tsa Lekgetho la Lekeno la Batho ka Bomong tse kopilweng ka tsela ya e-Filing, kopo ya SARS Mobi kapa ka ho leba lekaleng la SARS nakong ena, lesedi leo e ka nna ya ba hore ha le so felle ho fihlela Sehla sa ho Faela se bulwa semmuso bakeng sa setjhaba.

Matsatsi a ho faela dikgutliso tsa lekgetho la lekeno

Matsatsi le tsela e tlang ho sebetsa Sehleng sa ho Faela sa 2023 ke tsena:

* Balefalekgetho ka bomong ba bona (bao e seng ba nakwana): **7 Phupu 2023 @ 20:00 ho fihlela ka la 23 Mphalane 2023**
* Balefalekgetho ba nakwana: **7 Phupu 2023 @ 20:00 ho fihlela ka la 24 Pherekgong 2024**

Ebe diphetoho ke dife monogwaha?

SARS e entse dintjhafatso tse latelang bakeng sa Sehla se tlang sa ho Faela sa Lekgetho la Lekeno la Motho (PIT):

**Ka ho lekanya Molao wa Matsatsi a 40 a Kgwebo le Letsatsi la ho Qetela la Sehla sa ho Faela**

Ngwahola, ha ho ne ho tsebahatswa molao ona lekgetlo la pele, bana ba fumanang melaetsa ya auto-assessment ba ile ba fuwa matsatsi a 40 a kgwebo ho tloha mohla ba neng ba fumana auto-assessment ena hore ba lekole botjha kgutliso tsa bona ebang ba ne ba lokela ho lokisa tsena tsa bona.

Monongwaha, re atolosa matsatsi a 40 a kgwebo hore a bape le letsatsi la tlwaelo la ho qetela la ho faelwa ha dikgutliso ke balefalekgetho bao e seng ba nakwana, e leng la 23 Mphalane 2023. Sena se tla neha bana ba fumanang melaetsa ya auto-assessment nako e lekaneng ho faela dikgutliso tsa bona ebang ba batla le ho di lokisa.

**Matsatsi a ho qetela a tefo**

Monogwaha, matsatsi a ho qetela a tefo bakeng sa bao e seng ba nakwana ba sebedisang eFile a hlophisitswe tjena:

* Bakeng sa balefalekgetho bao e seng karolo ya ba hlahlobilweng ka tsela ya auto-assessment, letsatsi la ho qetela la tefo e tla ba matsatsi a 30 ka mora hore tsebiso ya hlahlobo e ntshuwe.
* Bakeng sa balefalekgetho ba hlahlobilweng ka tsela ya auto-assessment, letsatsi la ho qetela la tefo e tla ba matsatsi a 30 ka mora letsatsi la ho qetela la ho kwalwa ha Sehla sa ho Faela.

**Setlankana sa Thepa le Dikoloto**

Balefalekgetho ba nakwana ba nang le kgahleho ho tsa kgwebo ba lokela ho tsebahatsa thepa tsa bona le dikoloto (ho itshetlehilwe hodima ditjeo) dikgutlisong tsa bona tsa lekgetho selemo ka seng. Balefalekgetho ba welang tlasa mokgahlelo ona, ba nang le thepa e ka hodimo ho R50 million, ba lokela ho tsebahatsa thepa e itseng ho latela boleng ba mmaraka dikgutlisong tsa bona tsa lekgetho tsa 2023.

**Tshenolo ya Lekeno la Matjhabeng**

SARS e tlile ka lesakana la Lekeno la Matjhabeng ka hara kgutliso bakeng sa balefalekgetho ba tlamehang ho tsebahatsa lekeno la bona la lefatshe ka bophara, le ha ho le jwalo ho ile ha hlokomelwa hore balefalekgetho ba tlamehang ho tsebahatsa lekeno le fumanweng ho tswa ho mongamosebetsieo e leng wa matjhabeng ka nako eo bona ba ntseng ba sebetsa mona Afrika Borwa le/kapa mose, ba hloka khoutu e nepahetseng ya mohlodi ho tsebahatsa moputso bakeng sa tshebeletso eo ya lekeno la matjhabeng. Jwale ho se ho tla sebetsa dikego tsena tse tharo tse ntjha.

* Sekgeo se setjha “Lekeno le fumanweng ho tswa ditshebeletsong tsa mosebetsi wa matjhabeng le sa hlahelleng setifiketing sa Afrika Borwa sa IRP5/IT3(a), le angwang ke lekgetho ka ntle ho RSA le s10(1)(o)(ii) ho se amehe ha ho sebetse”.
* Sekgeo se setjha “Lekeno le fumanweng ho tswa ditshebeletsong tsa mosebetsi wa matjhabeng le sa hlahelleng setifiketing sa Afrika Borwa sa IRP5/IT3(a), le angwang ke lekgetho ka ntle ho RSA le s10(1)(o)(i) ho se amehe ho a sebetsa”
* Sekgeo se setjha “Lekeno le fumanweng ho tswa ditshebeletsong tsa mosebetsi wa matjhabeng le sa hlahelleng setifiketing sa Afrika Borwa sa IRP5/IT3(a), le angwang ke lekgetho ka ntle ho RSA le s10(1)(o)(i) ho se amehe ha ho sebetse”.

**Hlahlobo ya Balekane ba Nyalaneng ho latela Kopanelo ya Dithoto**

Balefalekgetho ba nyalaneg ho latela kopanelo ya dithoto ba kgethiswa ho latela halofo ya tswala ya bona, lekeno la rente, le kuno ya tjhelete. Sehleng sena sa ho Faela SARS e boetse ya fumana maemo a mabapi le "Nyalano ho latela Kopanelo ya Dithoto" ho tswa tsebahatsong ya ho feta ya molefalekgetho mme ya sebetsa mmoho le Lefapha la Merero ya Lehae ho tiisa maemo ana a lenyalo. Moo balekane ba nyalellaneng ka katelho mme ba na le tswala ya botsetedi, SARS e tla phetha setifikeiti sa tswala ya botsetedi habedi bakeng sa balekane bana ka bobedi dikgutlisong tsa bona moo ba tlang ho kgethiswa 50% ka nako ya hlahlobo.

**Hlahlobo e Fokoditsweng ya Karolo ya 93**

SARS e entse hore motjha wa ho kopa Hlahlobo e Fokoditsweng e be wa othomathike ho latela dintlha tsa Karolo ya 93 tsa Molao wa Tsamaiso ya Lekgetho. Motjha ona o tla sebedisa foromo e bitswang RRA01 moo molefalekgetho a tlang ho kgona ho e tlatsa ho e-Filing. Sena se tla ntlafatsa tshebetso mme se fokoletse balefalekgetho ditjeo.

Na o fumane Auto Assessment?

Pakeng tsa la 1 Phupu le la 7 Phupu 2023, balefalekgetho ba tla tsebiswa ka SMS kapa imeile hore na ba kgethetswe ho fumana auto-assessment kapa tjhe. Ebang o fumane SMS, mohato wa hao o latelang ke ho lekola auto-assessment ho SARS MobiApp kapa ho eFiling.

* **Ebang o dumellana le Auto-Assessment, ha wa lokela ho etsa letho.**
* Ebang o lokela ho fumana pusetso, o ka e lebella nakong e ka bang dihora tse mashome a supileng le bobedi (72), ha feela dintlha tsa hao tsa banka di nepahetse ho SARS.
* Ebang o kolota SARS, ka kopo lefa pele ho letsatsi le bontshitsweng ho Tsebiso ya Hlahlobo (ITA34) ho qoba tswala e tlang ho ba teng hodima sekoloto se morao.
* O ka etsa tefo ka eFiling kapa SARS MobiApp; ho seng jwalo o ka ikgethela mekgwa e meng ya tefo.
* **Na ha o dumellane le Auto Assessment?**Balefalekgetho ba hlahlobilweng ka tsela ya othomathike ba na le ho fihlela ka la 23 Mphalane 2023 ho lokisa le ho faela dikgutsliso tsa bona ho eFiling kapa ho SARS MobiApp ebang ba sa dumellane le auto assessment eo ba e fumaneng.

Ebe Auto Assessment ya selemong sena (2023) e fapana jwang le ya ngwahola (2022)?

Ngwahola o ne o na le matsatsi a 40 days ho faela kgutliso ebang o ne o se thabela auto-assessment ya hao, empa monongwaha re o nehile ho fihlela ka la 23 Mphalane 2023. Ebang auto-assessment e ntshitswe ka mora la 23 Mphalane 2023 matsatsi a 40 a kgwebo a tla qala la letsatsi la tsebiso ya hlahlobo.

Ho fumana lesedi le fetang lena, boha [How does Auto-Assessment work](https://www.sars.gov.za/types-of-tax/personal-income-tax/filingseason/how-does-auto-assessment-work/).

A re o thuse ho itokisetsa Sehla se thellang hamonate sa ho Faela

Ke batho ka bomong ba bona **feela** ba hlahlobilweng ka tsela ya othomathike ba tlang ho fumana SMS kapa imeile. Ebang o sa fumana tsebiso ho tswa ho SARS hore o hlahlobilwe ka tsela ya othomathike; o tlameha ho fana ka Kgutliso ya Hao ya Lekgetho la Lekeno (ITR12).

O ka fumana kgutliso ya lekgetho ho eFiling kapa ho SARS MobiApp ho tloha ka la 7 Phupu 2023 ka 20:00, e tlatse, o nto e faela ka ho sebedisa eFiling kapa SARS MobiApp. Balefalekgetho ba sa kgoneng ho faela ka tsela ya onlaene ba tlameha ho re pele ba etse tlhophiso ya kopano ya ho etela lekala. Letsatsi la ho qetela la ho fana ka kguttliso ya hao ya lekgetho ke la 23 Mphalane 2023.

Ke sefe seo o lokelang ho se hlophisa pele ho faela ho qala?

Netefatsa hore o fumane IRP5/IT3(a)s ya hao mmoho le ditifikeiti tse ding tsa lekgetho tse kang setifikeiti sa kalafo, setifikeiti sa letlole la peho ya meja fatshe mmoho le data ya mokga wa boraro tse amehang ho fumana boitlamo ba hao ba lekgetho.

Ebang o lebetse password ya hao o ka e teha botjha onlaeneng ka websaete ya eFiling ka ho tobetsa hodima [Forgot Password](https://secure.sarsefiling.co.za/app/login?redirect=)kapa [Forgot Username](https://secure.sarsefiling.co.za/app/login?redirect=).

Sebedisa mokgwatshebetso wa rona wa self-help online query ho boela o fumana nomoro ya hao ya lekgetho le ho fana ka ditokomane tse hlokehang tsa tshehetso. Hodima moo, lekola le/kapa ntjhafatsa lesedi la hao le kang dintlha tsa banka, aterese le dintlha tsa boikopanyi onleneng ho eFiling kapa ho SARS MobiApp.

Ha ho hlokehe hore o letse.

Balefalekgetho, ditaba tsa lona tsa lekgetho di matsohong a nepahetseng ha o sebedisa [eFiling](https://www.sarsefiling.co.za/) kapa [SARS MobiApp](https://www.sars.gov.za/tax-practitioners/sars-mobi-app/). Ngodisa profaele ya hao hona jwale ho netefatsa hore dintho tsa hao di tsamaya bolatjha. Ha ho hlokehe hore o re letsetse, o ka ingodisa onlaeneng kapa wa kopitsa/rwalla  [MobiApp](https://www.sars.gov.za/tax-practitioners/sars-mobi-app/) founung kapa ho tablet ya hao. Ho etsa tlhophiso ya kopano le SARS jwale ho bonolo, o ka tobetsa mona ho etsa tlhophiso ya kopano, romela SMS ho etsa tlhophiso.

O ka re romella potso ka mokgwatshebetso ona wa [SARS Online Query System (SOQS)](https://www.sars.gov.za/contact-us/send-us-a-query/), ebang o lebetse nomoro ya hao ya lekgetho, ho romela tsa tshehetso le tse ding tse ngata. [SARS Online Query System (SOQS)](https://www.sars.gov.za/contact-us/send-us-a-query/)e thusa baefalekgetho ba lakatsang ho botsa SARS dipotso ntle le hore ba lebe lekaleng la SARS. Ho qala ho botsa, o tlameha hore o tlaste foromo ya onlaene ka ho kgetha Query Type. Ho fumana lesedi le leng, sheba [SARS Online Query System – External Guide](https://www.sars.gov.za/gen-gen-51-g01-sars-online-query-system-external-guide/).

Kanale ya SARS ya USSD

Jwale o ka kopa lesedi le itseng le mabapi le ditshebeletso tsa Lekgetho la hao la Lekeno ka ho romela USSD ho SARS. Tshebediso ya kanale ya USSD e akaretsa moo wena o tlanyang dingolwa tse nang le naletsana (\*), sena se latelwa ke didijiti tse mmwala tse fellang ka hashtag (#) and dialling.

Ditshebeletso tse latelang di a fumaneha kanaleng ena:

* Ebe nomoro ya ka ya lekgetho ke efe?
* Kopa balanse ya akhanoto
* Na ke hloka ho faela kgutliso ya lekgetho?
* Kopa tlhophiso ya kopano ka e-Booking

Mehato ya ho kopa ditshebeleteso tsa lekgetho ka kanale ya SARS USSD:

* **Mohato wa 1:** Qala ka USSD ka ho tlanya**\*134\*7277#**
* **Mohato wa 2:** Kgetha tshebeletso eo o e batlang.
* **Mohato wa 3:** Nnetefatso ya Molefalekgetho – SARS e tla o kopa hore o kenye e nngwe ya tsena ID/Phasepotot/Nomoro ya Bophaphathehi
* **Mohato wa 4:** Tharollo ya Lekgetho – Ka mora hore o nnetefatswe ka katleho ke SARS, ho tla hlahella karabo.

Kanale ya SARS ya SMS

Balefalekgetho ba ka kopa lesedi le itseng le mabapi le ditshebeletso tsa Lekgetho la bona la Lekeno ka ho romela SMS ho SARS ho 47277. Ditshebeletso tsena tse latelang tsa tlatsetso tsa lekgetho di fuwa balefalekgetho ka tshebediso ya disebediswa tsa bona tsa mehala. Ditshebeletso tsena di ka fumanwa ka tshebediso kapa ntle le tshebediso ya data/airtime:

* **Kopa tlhophiso ya kopano ka e-Booking**
  + *Booking (Space) nomoro ya ID /nomoro ya Phasepoto/ nomoro ya Bophaphathehi*
* **Kop ya tiisetso ya hore na o loleka ho fana ka kgutliso ya lekgetho (PIT) kapa tjhe**
  + *File (Space) nomoro ya ID /nomoro ya Phasepoto/ nomoro ya Bophaphathehi*
* **Kopo ya ho ntshuwa ha IT150 (Nomoro ya Ngodiso ya Lekgetho)**
  + *TRN (Space) nomoro ya ID /nomoro ya Phasepoto/ nomoro ya Bophaphathehi*
* **Botsa dipotso tse mabapi le Akhaonto (diseteitemente tsa balanse) le/kapa Seteitemente sa Akhaonto (SOA)**
  + *Balance (Space) nomoro ya ID /nomoro ya Phasepoto/ nomoro ya Bophaphathehi*

Ho fumana lesedi le fetang lena, sheba the [Guide to SARS Mobile Tax Services](https://www.sars.gov.za/it-ae-45-g01-guide-to-sars-mobile-tax-services-external-guide/) kapa boha video ya rona e mabapi le mokgwa wa ho sebedisa ditshebeletso tsa SMS [tutorial video on how to use the SMS services.](https://www.youtube.com/watch?v=IVLPrkrjwLA)